जमशेद खान, मदन कुमार के लिए, स्क्रीन टेस्ट
[एक आदमी] जमशेद खान स्क्रीन टेस्ट, टेक वन।
[दूसरा आदमी] एक्शन!
मैंने अपनी ज़िंदगी में जो कुछ किया शायद सब गलत किया।
लेकिन किए पर पछताना और गलती के लिए माफ़ी माँगना मेरे उसूल के खिलाफ़ है।
इसलिए इससे पहले कि थोड़ी देर के लिए आई हुई इंसानियत को गँवा बैठूँ,
आप यहाँ से चले जाइए, बाबूजी।
कुँवर, तू ऐसा नहीं करेगा।
देखते जाइए, मैं क्या-क्या करता हूँ।
ये इंस्पेक्टर वर्मा के लिए।
ये सुजाता के पति, सोहन के लिए।
और ये हर उस दर्द के लिए जो ज़माने ने मुझे दिया।
एक-एक को भून के रख दूँगा।
और अगर आप आगे बढ़े तो आप को भी मार दूँगा, बाबूजी।
मार डाल। तू भले ही मुझे मार डाल।
लेकिन सुजाता की इज्ज़त पर आँच आने से पहले मैं तुझे मार दूँगा।
तुम्हारी अगर यही ज़िद तो यही सही।
[गोली चलने की आवाज़]
बाबूजी…
मेरी पिस्तौल में तो गोली थी ही नहीं…
मैं तो बस… तुम्हें डरा रहा था…
कट! टेक टू।
ये था रॉय टॉकीज़ का पहला और असली मदन कुमार।
जिसको क़त्ल करने के इरादे से…
बिनोद दास ने उसे अपनी कार में बैठाया।
कार का एक्सिडेंट किया।
और बेरहमी से सिर पर मार कर उसका क़त्ल किया।
क़त्ल का मोटिव…
बिनोद दास खुद मदन कुमार बनने के सपने देख रहा था।
5 जुलाई, 1953
सुमित्रा जी कहाँ है?
बाहर बैठी हैं।
बैठो, मैं आता हूँ।
रॉय बाबू के बाद
रॉय बाबू के बाद पूरा स्टुडियो अब आपके भरोसे है।
स्टुडियो?
हम जमशेद के साथ बहुत पहले भाग चुके होते।
भागना…
बच के निकलना…
हम लोगों की किस्मत में नहीं है।
गलत।
जमशेद और रॉय की मौत का ज़िम्मेदार अब तक बचा हुआ है।
[रोमांचक संगीत बजता है]
[एक बच्चा] क्या एक मदन कुमार ने दूसरे मदन कुमार का खून किया?
पढ़िए आज की ताज़ा खबर में।
पढ़िए, पढ़िए, पढ़िए सिर्फ़ दो आने में!
-क्या मदन कुमार खूनी है? -"मदन कुमार के नाम से जानते हैं,
वो मूल रूप से रॉय टॉकीज़ में लैब असिस्टेंट थे और श्रीकांत रॉय के राइट हैंड।"
मदन कुमार…
बहनचोद!
आप इन्हें ले जा सकते हैं।
मदन साहब के शहर से बाहर जाने के लिए पाबंदी रहेगी।
जमानत के कायदे-कानून हम जानते हैं इंस्पेक्टर साहब!
मदन साहब इस शहर के नामी व्यक्ति हैं और बेकसूर भी।
इन्हें कहीं भी भागने की ज़रूरत नहीं है।
आइए, सर।
थैंक यू।
मदन…
[अंग्रेज़ी में] तुम जानते हो कि सुमित्रा कुमारी…
पूरी तरह से कोशिश करेंगी कि तुम बिलकुल…
[अंग्रेज़ी में] पर चिंता मत करो।
हम ऐसा कुछ भी नहीं होने देंगे।
तुम्हारे मान-सम्मान को पूरी तरह से बचाएँगे, जजमेंट तक
और किसी भी अखबार या मैगज़ीन में तुम्हारे खिलाफ़ उल्टा-सीधा कुछ भी नहीं छपने देंगे।
[अंग्रेज़ी में] ये वादा है।
हमारा हीरो कैसा है?
हीरो कौन?
नरेन!
आंदोलन का हीरो।
कैसा है? उसकी ट्रेनिंग वगैरह कैसी चल रही है?
अच्छी चल रही है।
उर्दू ट्रेनिंग।
प्लेबैक ट्रेनिंग।
[अंग्रेज़ी में] घुड़सवारी।
काफी मज़ा आ रहा है उसको।
काफी उतावला है कैमरा के आगे आने के लिए।
आएँगे, आएँगे। किसी दिन उसकी ट्रेनिंग वगैरह देखने आएँगे।
[एक महिला] जमशेद खान।
रॉय टॉकीज़ की पहली पसंद थे, मदन कुमार के रोल के लिए।
लेकिन एक अदना नौकर,
मामूली बिनोद दास…
उसका भी सपना फ़िल्म स्टार बनने का था।
और ये मौका, जब एक बड़ा स्टुडियो किसी नए चहरे को
पूरी दुनिया के सामने बतौर हीरो पेश करना चाहता है।
तब ये किसी भी नए एक्टर के लिए एक सुनहरा मौका होता है।
और मुल्ज़िम बिनोद दास के लिए ये मौका, एकलौता मौका था।
बिनोद दास रॉय टॉकीज़ में नौकरी करते थे।
स्टुडियो के मालिक मरहूम श्रीकांत रॉय के करीबी वफ़ादार थे।
बिनोद दास के मदन कुमार बनने के बीच में अगर कोई दीवार थी
तो वो थे जमशेद खान।
इसीलिए जब मरहूम श्रीकांत रॉय ने बिनोद दास को लखनऊ जाने के लिए कहा,
तो मुल्ज़िम ने बड़ी सफाई से जमशेद खान के कत्ल का प्लान किया।
[अंग्रेज़ी में] एक सोचा-समझा कत्ल।
क्योंकि जब तक जमशेद खान जैसा ज़हीन ओर हुनरमंद एक्टर
मदन कुमार के रोल के लिए दावेदार था,
तब तक बिनोद दास का तो कोई चांस ही नहीं था।
क़त्ल करने के बाद
रॉय साहब से अपने करीबी रिश्ते का फायदा उठाकर
अपने औने-पौने टेलेंट से
मुल्ज़िम ने दो-चार डायलॉग सुनाकर श्रीकांत रॉय को खुश कर दिया,
और खुद मदन कुमार बन गया।
ये नाम…
"मदन कुमार।"
इस केस में "मदन कुमार" क़ातिल भी है…
और क़त्ल का मोटिव भी।
और अभियोग पक्ष इस बात को साबित कर देगा।
[जज] ऑर्डर! ऑर्डर!
डिफेंस के वकील अपनी स्टेटमेंट ज्यूरी के सामने पेश कर सकते हैं।
शुक्रिया, जज साहब।
हाज़रीन ज्यूरी मेम्बरान,
क्या एक मामूली परिवार से आए हुए
आदमी या औरत का बड़े-बड़े सपने देखना जुर्म है?
बिलकुल नहीं।
और मेरे क्लाईंट पर लगाया गया ये इल्ज़ाम भी बिलकुल गलत है
कि उन सपनों को पूरा करने के लिए,
वो सपने जो आप, हम, सब देखते हैं,
उन सपनों के लिए बिनोद दास ने किसी का खून कर दिया।
आज बिनोद दस बेशक "मदन कुमार" है।
लेकिन पहले वो एक आम इंसान है।
उन्हें आवाम पसंद करती है क्योंकि वो उनमें वो खुद की झलक देखती है।
और इस देश में एक आम इंसान के पास किसी के…
क़त्ल करने की प्लानिंग की फुर्सत नहीं होती।
वो तो अपने घर-परिवार, रोटी-कपड़ा, सर पर छत, इन सब जद्दोजहत से जूझता रहता है।
और मेरे क्लाईंट ने भी यही किया।
हाज़रीन ज्यूरी मेम्बरान।
[अंग्रेज़ी में] बिनोद दस क़ातिल नहीं है।
और डिफेंस इस अदालत में ये साबित कर के दिखाएगी।
परमिंदर।
ये ले।
तेरी ट्रेन की टिकट।
तू पूना उतर जाना।
निलो भाभी को पहुँचाने का ज़िम्मा मेरा।
जब तक परिवार को पता चलेगा कि तू गायब है,
तब तक तो तेरी शादी हो चुकी होगी।
शुक्रिया, यार।
तेरी शादी की तारीख निकल आई है, जय।
तू जा यहाँ से, मैं कुछ काम कर रहा हूँ।
मैं भी तो काम ही करने आया हूँ।
परमिंदर पाजी का मुँह मीठा कराने का।
लो पाजी, खाओ।
नहीं, मैं ठीक हूँ।
अरे, मेरे भाई की शादी है।
मैं ठीक हूँ।
सुनो भाइयों, आजाओ सारे! लड्डू खा लो!
मेरे भाई का ब्याह हो रहा है।
लो, खाओ।
क्या कर रहा है?
तू खा ना पहले।
तुझे कहा ना जा यहाँ से।
गुस्सा ना कर, जय।
सबको पता चल जाना है तेरा गुस्सा।
प्रताप अंकल के जासूस चारों ओर घूम रहे हैं वैसे।
अच्छा?
सबसे बड़ा जासूस कहीं तू ही तो नहीं?
पता चल गया तुझे?
चलता हूँ मैं।
चंगा, पाजी।
अगले महीने की 20 तारीख को यूनिट यहाँ से पहलगाम के लिए निकलेगी।
तुम एक दिन पहले पूना की गाड़ी ले लेना।
परमिंदर हमें वहाँ से अपने फार्महाउस, लोनावला में ले जाएगा।
पंडित का इंतेज़ाम वो वहीं पे…
एक मिनट।
तुम मुसलमान हो।
तुम्हें एतराज़ है?
सब दौड़-भाग में पूछना भूल गया कि…
अगर तुम्हें अपने हिसाब से कुछ?
क्या करना है!
मियाँ-बीवी राज़ी तो क्या करेगा पंडित-काज़ी?
जय, मुझे डर लग रहा है।
किस बात का?
तुम्हारे लिए फ़िल्म बहुत ज़रूरी है ना?
रॉय बाबू तो रहे नहीं।
और अमरिकी कितना भरोसा करके तुम्हारे साथ खड़े हैं।
शादी की वजह से कहीं कुछ उल्टा-सीधा ना हो जाए।
अमरिकी, फ़िल्म में पैसा लगा रहे हैं।
और फ़िल्म, मैं बहुत अच्छी बनाऊँगा।
बाकी हमारी अपनी ज़िंदगी है।
नहीं?
[मलिक] कमाल है।
लड़की के घर का फ़ोन टैप किया था, मदन कुमार को फँसाने के लिए।
फ़िल्म इंडस्ट्री का यही तो कमाल है।
एक का फ़ोन टैप करो सबके राज़ खुल जाते हैं।
नेताओं का भी यही हाल है।
[जासूस] 18 जुलाई, 1947 की रात को।
लखनऊ में दंगे छिड़े हुए थे।
[अभियोग पक्ष की वकील] और आपने वहाँ पे क्या देखा?
जमशेद गाड़ी से चिल्ला रहा था, मदद के लिए पुकार रहा था।
लेकिन बिनोद ने…
बिनोद ने…
उस पर रहम खाने की बजाए…
ज़ोर से उसे दो-चार घूँसे मारे।
और वो वहीं दम तोड़ गया।
और उस दिन यही आए थे भाईजान से मिलने के लिए।
भाईजान ने इन पर आँख बंद कर के यकीन किया।
और इन्होंने उनके यकीन को तोड़ा।
भुगतेंगे।
ज़िंदगी भर भुगतेंगे।
[वकील] जब मुल्ज़िम बिनोद दास पहली बार जमशेद खान से मिले,
उन्होंने अपना नाम सुंदर बताया था।
अगर बिनोद दास का कोई गलत इरादा था ही नहीं,
तो उन्हें अपना असली नाम छुपाने की ज़रूरत ही क्या थी?
[डिफेंस वकील] जज साहब, मेरे मुवक्किल को लखनऊ भेजा था
उनके बॉस, मरहूम श्रीकांत रॉय साहब ने।
जज साहब।
सीधी सी बात है।
बिनोद दास ने गाड़ी किराए पर ली,
और जान बूझ के जमशेद खान को लिफ़्ट दी।
[अंग्रेज़ी में] जज साहब, मैं इस "जान बूझ के" पर आपत्ति करता हूँ।
जमशेद खान तांगा-रिक्शा तलाश रहे थे
और बिनोद दास ने उनकी मदद करने के इरादे से उन्हें लिफ़्ट दी।
[अंग्रेज़ी में] ये सब जान-बूझकर किया गया था।
[अंग्रेज़ी में] कुछ भी जान-बूझकर नहीं किया गया।
सवाल ये उठता है,
कि जमशेद खान दंगों के माहौल में स्टेशन जा ही क्यों रहा था?
वो उसका निजी मामला था।
जी-जी हाँ, बिलकुल।
उनका और श्रीमती श्रीकांत रॉय उर्फ़ सुमित्रा कुमारी का निजी मामला।
जज साहब, सुमित्रा कुमारी और जमशेद खान
एक साथ कराची भागने वाले थे।
मैं डिफेंस के काबिल वकील से ये पूछना चाहूँगी
कि सुमित्रा कुमारी आखिर कराची भागेंगी क्यों?
और जमशेद खान का उनको भगा कर ले जाना
सारी मन-गढ़ंत बात है।
[अंग्रेज़ी में] बिल्कुल निराधार।
श्रीमती श्रीकांत रॉय…
सुमित्रा कुमारी को दुनिया उनके अपने नाम से जानती है।
उनका अस्तित्व सिर्फ़ श्रीमती श्रीकांत रॉय का नहीं है।
रॉय टॉकीज़ में भी उनका नाम मरहूम श्रीकांत रॉय के बराबर का था।
श्रीमती श्रीकांत रॉय उनका लीगल नाम है, मैडम।
श्रीमती श्रीकांत रॉय, एक शादीशुदा औरत जमशेद खान के साथ प्यार करती थी, जज साहब।
इस बात का इस केस से कोई वास्ता नहीं।
वास्ता है।
और ये रहा सबूत।
[अंग्रेज़ी में] मुझे आपत्ति है।
[अंग्रेज़ी में] नामंज़ूर।
बिनोद दास के कहने पर खुद मरहूम श्रीकान्त रॉय ने
सुमित्रा कुमारी को उस ट्रेन में पकड़ा था।
श्रीमती श्रीकांत रॉय का इरादा उस रात बंबई लौटने का नहीं था, जज साहब।
वो कराची जा रही थीं, वहीं जहाँ जमशेद खान जा रहा था।
जमशेद खान उन्हें भगा के ले जा रहा था।
आपको इन तस्वीरों के बारे में कुछ कहना है?
जज साहब।
मैं मुल्ज़िम बिनोद दास को कटघरे में बुलाना चाहूँगी।
[डिफेंस वकील, अंग्रेज़ी में] मुझे आपत्ति है।
[अंग्रेज़ी में] इजाज़त है।
मिस्टर बिनोद दास, आप श्रीकांत रॉय के कहने पर लखनऊ गए।
जी।
आप वहाँ जा के सुमित्रा कुमारी से मिले
और उन्हें, उनकी और जमशेद खान की तस्वीरें दिखाईं।
जी।
ये मामला शौहर और बीवी के बीच का था।
वो तस्वीरें मुझे रॉय बाबू ने दिखाई थीं।
मैं डिटेक्टिव कपूर को कभी नहीं मिला था।
आपने सुमित्रा कुमारी को वहाँ से लौटने के लिए कहा।
लेकिन आप खुद बंबई के लिए रवाना क्यों नहीं हुए?
मुझे लगा कि…
सुमित्रा कुमारी पर मेरी बातों का कोई असर नहीं हुआ है।
वो जमशेद से प्यार करती थीं।
और अगर वो जमशेद के साथ कराची चली जातीं,
तो रॉय टॉकीज़ का और वहाँ पर काम करने वाले हम सभी वर्कर्स का
काफी नुकसान होता।
इसके चलते,
मुझे लगा कि मुझे जमशेद साहब से खुद बात करनी चाहिए।
"सुंदर कैटर्र" के नाम का नकाब ओढ़ के?
वो…
मुझ जैसे, रॉय टॉकीज़ के छोटे वर्कर की बात नहीं सुनते।
ओके।
मिस्टर बिनोद दास, आप…
"मदन कुमार" बनना चाहते थे?
मैं एक्टर बनना चाहता था।
मदन कुमार बनने का ये मौका हाथ से छूट जाएगा,
इस बात का आपको डर था?
या नहीं?
था।
आप अपने आपको मदन कुमार बनने के लायक समझते थे?
समझता था।
आपको लगता था कि आप जमशेद खान से ज़्यादा लायक थे?
सोचता था।
मैं उससे ज़्यादा लायक था।
आप जमशेद खान से जलते थे।
उससे गुस्सा थे।
उसकी जगह लेना चाहते थे, मिस्टर बिनोद दास!
था! था!
हाँ, पर ये गुस्सा हर उस एक्टर में होता है जिसका मन चाहा रोल किसी और को मिल जाता है।
हर एक्टर खूनी नहीं होता।
लेकिन बिनोद दास, आप हैं।
मिस्टर बिनोद दास उर्फ़ मदन कुमार, आप खूनी हैं।
क्योंकि जमशेद खान से बात करने के बाद भी आप वहाँ से लौटे नहीं।
लखनऊ में हालात बदलने के बावजूद आप वहाँ डेट रहे।
जमशेद खान का पीछा करते रहे।
और मौका देख के आपने उसको अपनी गाड़ी में बैठा लिया।
मैं सिर्फ़ ये जानना चाहता था कि वो बंबई की गाड़ी पकड़ रहा है ये कराची की।
जी नहीं, आपने उसको मारने के इरादे से अपनी गाड़ी में बैठाया था।
[अंग्रेज़ी में] मुझे आपत्ति है।
[अंग्रेज़ी में] और मेरा काम अभी खत्म नहीं हुआ है।
आपने उसको गाड़ी में मारने की कोशिश की और उसने खुद को बचाने की।
पहले उसने मुझे मारा था।
जी नहीं। आप उससे जलते थे।
आप दोनों के बीच में हाथापाई हुई
उस चक्कर में गाड़ी पलट गई, गाड़ी में आग लग गई।
आप तो बच के निकल गए।
लेकिन आपने जान बूझकर जमशेद खान को गाड़ी से निकलने नहीं दिया।
उसे मार-मार के अधमरा कर दिया।
पहले उसने मुझे मारा था और मैं उसको नहीं बचा सकता था।
आप झूठ बोल रहे हैं।
मेरे पास गवाह है।
कौन?
जय खन्ना।
मदन कुमार के खिलाफ एक शब्द नहीं।
[अंग्रेज़ी में] सिर्फ़ तथ्य।
मैं यहाँ से निकल नहीं पाया, निलो।
मेरे नाम का समन निकला है।
मेरे पास आज नहीं तो कल तो तुम पहुँच ही जाओगे ना, जय।
इतना तो भरोसा है तुम पर।
जय…
तुम ठीक हो ना?
मैं वहाँ छुपा हुआ था, निलो।
मैंने बिनोद को देखा उसी गली में आकर छुपते हुए।
और नज़र उठा कर देखा तो बलवाइयों ने जमशेद को घेरा हुआ था।
तुम बचाने नहीं गए जमशेद को?
डर गया था शायद।
हीरो या कायर? क्या जय खन्ना मदन कुमार मर्डर केस में शामिल है?
पब्लिक को कैसा लगेगा
जब उन्हें पता चलेगा कि उनका हीरो डरा हुआ था।
हीरो इंसान नहीं होते क्या?
हीरो सिर्फ़ हीरो होते हैं।
अगर पर्दे पर हीरो बने रहना चाहते हो
तो अदालत में इंसान मत बनना।
मैं वहाँ छुपा हुआ था, निलो।
मैंने बिनोद को देखा उसी गली में आकर छुपते हुए।
और नज़र उठा कर देखा तो बलवाइयों ने जमशेद को घेरा हुआ था।
[अंग्रेज़ी में] जब मदन कुमार ने जय खन्ना का नाम लिया तब हमने उसका स्टुडियो टैप किया।
[अंग्रेज़ी में] तुमने जय खन्ना को हमसे छीन लिया।
[अंग्रेज़ी में] अब वो तुम्हारी प्रॉब्लम है।
[अंग्रेज़ी में] और उसे थोड़ा समझाओ।
[अंग्रेज़ी में] उससे कहो कि कोर्ट में हीरो ना बने।
[अंग्रेज़ी में] इससे तुम भी बच जाओगे और वो भी।
[एक रिपोर्टर] जय खन्ना आ गए! चलो!
[दूसरा रिपोर्टर] क्या? सच में? चल, चल, चल!
-[पहला रिपोर्टर] कैमरा है ना? -[दूसरा रिपोर्टर] हाँ-हाँ, चल रेडी है।
[लकड़ी की हथोड़ी की आवाज़]
[जज, अंग्रेज़ी में] कोर्ट में व्यवस्था बनाए रखें।
जय की गवाही अब शुरू हो गई है।
खत्म होने के बाद सीधे यहीं आएगा।
तो 18 जुलाई, 1947।
रात याद है, आपको?
ज़िंदगी भर नहीं भूलूँगा।
तो फिर आप अदालत को अपने शब्दों में बताइए कि उस रात क्या हुआ था?
लखनऊ में बँटवारे के दंगे बढ़ चुके थे।
मेरी रात की गाड़ी थी कराची की।
जमशेद का टिकट मैं उसे देकर आया था।
उसे स्टेशन पहुँचना था।
मैं चारबाग स्टेशन की तरफ जा रहा था, जहाँ…
कुछ बलवाइयों ने मेरे तांगे वाले को मार डाला।
मैं अपनी जान बचा कर वहाँ से भागा और एक गली में जाकर छुप गया।
देखा वहाँ एक गाड़ी पलटी हुई थी।
मुझे लगा बलवाइयों का काम होगा।
एक ज़ख्मी आदमी गाड़ी के अंदर फँसा हुआ था।
क्या आप उस आदमी को पहचानते थे?
जमशेद खान।
क्या बिनोद दास भी उसी गाड़ी में फँसा हुआ था?
मिस्टर जय खन्ना, मुझे कुछ सुनाई नहीं दिया।
जमशेद खान अधमरी हालत में था।
बिनोद दास…
बिनोद दास… क्या?
बिनोद दास को भी मैंने उसे उस पलटी हुई गाड़ी के पास देखा।
[जज] ऑर्डर प्लीज़।
ऑर्डर! ऑर्डर!
[अंग्रेज़ी में] कोर्ट में अनुशासन बनाए रखिए।
तो आपने बिनोद दास को जमशेद खान पर जानलेवा हमला करते हुए देखा?
जवाब दीजिये, मिस्टर जय खन्ना!
क्या आपने मुल्ज़िम को जमशेद खान पर हमला करते हुए देखा?
जवाब दीजिये, मिस्टर खन्ना।
जब मैंने बिनोद दास को देखा
तो वो जमशेद पर वार ही कर रहा था।
[जज] ऑर्डर प्लीज़।
[अंग्रेज़ी में] कोर्ट में अनुशासन बनाए रखिए।
[अंग्रेज़ी में] बस यही पूछना था, जज साहब।
[अंग्रेज़ी में] अब और सवाल नहीं।
लेकिन ऐसा कर के उसने
जमशेद पर एहसान ही किया था।
गाड़ी पलटने की वजह से जमशेद बहुत ज़ख्मी हालत में था।
बिनोद कोशिश कर के भी उसे निकाल नहीं पा रहा था।
उस हालत में ना मैं कुछ कर सकता था, ना बिनोद।
जमशेद!
इसीलिए बिनोद ने जमशेद को मार कर बेहोश कर दिया।
ताकि आने वाली भयानक मौत
वो देख ना सके जो बलवाई उसे देने वाले थे।
-[बिनोद] समझ, जय! -[जय] नहीं!
चल।
बिनोद ने किसी की जान नहीं ली।
बल्कि मेरी जान बचाई है।
[अंग्रेज़ी में] कोर्ट में अनुशासन बनाए रखिए।
जब पहली बार मिला था,
तो मैंने तुझे कानून से बचाया था।
आज तूने हिसाब बराबर कर दिया।
हिसाब अब बराबर हुआ, बाबू मोशाय।
आज आपका दाम भी चुका दिया और एहसान भी।
खन्ना स्टुडियोज़
[जय की आवाज़] अगले महीने की 20 तारीख को यूनिट यहाँ से पहलगाम के लिए निकलेगी।
तुम एक दिन पहले पूना की गाड़ी ले लेना।
परमिंदर हमें वहाँ से अपने फ़ार्महाउस, लोनावला में ले जाएगा।
पंडित-वंडित का इंतज़ाम सब वो वहीं पे…
एक मिनट।
तुम मुसलमान हो।
[निलोफ़र] तुम्हें ऐतराज़ है?
इस सब दौड़-भाग में पूछना भूल गया कि…
अगर तुम अपने हिसाब से कुछ…
जय खन्ना एक स्केंडल से बाल-बाल बचा है।
अमरीकी उसकी फ़िल्म छोड़ देंगे अगर कोई दूसरा स्केंडल हुआ तो।
और…
उनके पास एक और टेप है।
जिसमें जय ने इस लड़की से वो कहा है जो उसने अदालत में नहीं कहा।
[जय] आप मुझे ऐसे मजबूर नहीं कर सकते, बाबूजी।
मैं निलोफ़र को धोखा नहीं दूँगा।
और किरन?
किरन का क्या?
ठीक है।
जा।
लेकिन एक बात ज़रूर याद रखना।
रॉय बाबू तेरे साथ फ़िल्म नहीं बना सकते अब।
रूसियों से तुमने बैर ले लिया है।
अमरिकी तुझसे खफ़ा हैं।
सिर्फ़ ये स्टुडियो ही है तेरे पास।
देख पुत्तर…
अगर आज तू खन्ना स्टुडियो से बाहर निकल गया
तो वापस आने के सारे रास्ते बंद हो जाएँगे।
प्रताप सिंह ना ये स्टुडियो रहने देगा।
और ना जय खन्ना को रहने देगा।
जो बातें तूने निलोफ़र से फ़ोन पर की हैं उसके पास रख गया है एक आदमी।
अब तू खुद ही सोच ले।
तुझे स्टुडियो चाहिए…
या औरत।
[फ़ोन की घंटी बजती है]
[रिंग जाने की आवाज़]
[फ़ोन की घंटी बजती है]
टैक्सी ड्राईवर जय खन्ना, निलोफ़र
आप फ़ोन कर लेती, सुमित्रा।
मैं आपके दफ़्तर आ जाता।
दफ़्तर नहीं रहा, एडिटर साहब।
मैंने सोचा मिल कर बात करना अच्छा रहेगा।
सब ठीक है ना?
मदन कुमार बनाम स्टेट का जो केस है,
उस पर सब छोटा-मोटा लिख रहे हैं।
और आप…
हैडलाइन तो दूर…
एडिटोरियल भी नहीं छपवा रहे।
राज्य पुनर्गठन की खबरों के चक्कर में पब्लिक इश्यू में जगह ही नहीं बचती।
जगह ही नहीं बचती…
रॉय बाबू स्टुडियो जुए में हार गए।
जो बचा था, मैंने इस केस पर लगा दिया।
पब्लिक को मदन कुमार का असली चेहरा दिखाने के लिए।
एक सलाह दूँ, सुमित्रा।
दोस्त होने के नाते।
अगर किसी को बर्बाद करने के लिए
खुद को बर्बाद कर दिया तो फिर…
क्या जीते?
सलाह आपने अच्छी दी है, एडिटर साहब।
मगर थोड़ी देर से।
अगर पहले सलाह देता तो शायद…
आपको अच्छी नहीं लगती।
तो इसी बात पे।
चलिये भी, एडिटर साहब।
सुमित्रा कुमारी के कप से चाय और गिलास से शराब,
कभी किसी ने मना नहीं की।
जाम रखिए।
और हमें याद रखिएगा।
[दर्दभरा संगीत उभरता है]
रॉय टॉकीज़
भैया…
कुछ खाने को मिलेगा?
क्या खाएगा?
कुछ भी चलेगा।
लेकिन पैसा नहीं है मेरे पास।
चल फुट!
मैं आपको थोड़े दिन में लौटा दूँगा।
मेरी भाभी ने मुझे दिए थे लेकिन कोई बैग चुरा के ले गया मेरा।
-मैं थोड़े दिन यहाँ पर काम कर लूँगा। -चल ए!
भिखारी लोग के बैठने की जगह उधर है।
निकल यहाँ से!
♪ बस एक रात में ♪
♪ आसमां लुट गया ♪
♪ सितारों की दुनिया से ♪
♪ दिल उठ गया ♪
♪ अभी नूर था ♪
♪ बस अभी उड़ गया ♪
♪ सितारों की दुनिया से ♪
♪ दिल उठ गया ♪
♪ बस एक रात में ♪
♪ गुल्सितां लुट गया ♪
♪ बहारों की दुनिया से ♪
♪ दिल उठ गया ♪
♪ अभी रंग था ♪
♪ बस अभी उड़ गया ♪
♪ बहारों की दुनिया से… ♪
[सिक्के गिरने की आवाज़]
♪ उठ गया ♪
♪ देखो ये दुनिया के मेले ♪
♪ सारे के सारे अकेले ♪
♪ लाखों दिलों के ये रेले ♪
♪ सारे के सारे अकेले ♪
♪ दो पल को किसी ने साथ दिया ♪
♪ तो जीवन उस पर वार दिया ♪
♪ ना समझे खेल जमाने का ♪
♪ हँस-हँस के सब कुछ हार दिया ♪
♪ दुनिया ने तमाशे वो खेले ♪
♪ लो रह गए हम अकेले ♪
[एक आदमी अंग्रेज़ी में] सुमित्रा कुमारी अब मदन कुमार को और परेशान नहीं करेगी।
♪ है कैसी ये महफ़िल के दिल ♪
♪ कागज़ के गुलों के नाम करे ♪
♪ जलती समाएँ बुझा कर के ♪
♪ चढ़ते सूरज को सलाम करें ♪
♪ दुनिया के चलावे वो झेले ♪
♪ लो रह गए हम अकेले ♪
♪ सारे के सारे अकेले ♪
♪ देखो ये दुनिया के मेले ♪
♪ सारे के सारे अकेले ♪
♪ महफिलें हसीन हों ♪
♪ मोहब्बतें जवान हों ♪
♪ ख्वाबों की ये बुलबुली ♪
♪ बस यूँही आज़ाद हो ♪
♪ हम विदा हुए तो क्या, याद ना रहें तो क्या ♪
♪ ख्वाबों के ये सिलसिले बस यूँही आबाद हों ♪
♪ ख्वाबों के ये बुलबुले बस यूँही आज़ाद हों ♪
♪ ख्वाबों के ये सिलसिले बस यूँही आबाद हों ♪